cyanic-selkie/wikianc huggingface dataset:
Ջեֆրի Էփշթեյն
Քաղաքացիական այլ հայցեր
2016 թվականի ապրիլին Կալիֆոռնիայում դաշնային հայց է ներկայացվել Էփշթեյնի և Դոնալդ Թրամփի դեմ Կալիֆոռնիայից մի կնոջ կողմից, որը պնդում էր, որ մեղադրյալներն իրեն սեռական բռնության են ենթարկել 1994 թվականին Մանհեթենի Էփշթեյնի նստավայրում կայացած երեկույթների ժամանակ, երբ նա 13 տարեկան էր։ Հայցը 2016 թվականի մայիսին դաշնային դատավորի կողմից մերժվել է, քանի որ այն դաշնային օրենքին համապատասխան վավեր պահանջներ չի ներկայացրել։ Կինը Նյու Յորքում 2016 թվականի հունիսին ևս մեկ դաշնային հայց է ներկայացրել, սակայն երեք ամիս անց նա հետ է կանչել հայցը, ըստ երևույթին, առանց մեղադրանքի ներկայացման։ Երրորդ դաշնային հայցը ներկայացվել է Նյու Յորքում 2016 թվականի սեպտեմբերին։ Հայցվորը, որը անանուն հանդես է եկել որպես Ջեյն Դոու, Լոս Անջելեսում կայացած մամուլի ասուլիսում պետք է հայտնվեր 2016 թվականի ընտրություններից վեց օր առաջ, սակայն հանկարծակի չեղյալ է հայտարարել միջոցառումը։ Նրա փաստաբան Լիզա Բլումը պնդում էր, որ կինը սպառնալիքներ է ստացել։ Հայցը մերժվել է 2016 թվականի նոյեմբերի 4-ին։ Թրամփի փաստաբան Ալան Գարտենը կտրականապես հերքել է մեղադրանքները, մինչդեռ Էփշթեյնը հրաժարվել է մեկնաբանություններ տալուց    ։
2015 թվականի հունվարին 31-ամյա ամերիկուհի Վիրջինիա Ռոբերթսը երդման տակ ցուցմունք է տվել, որ 17 տարեկանում Էփշթեյնը նրան ծառայեցրել է որպես սեքս-ստրկուհի ։ Նա նաև պնդում էր, որ Էփշթեյնը իրեն տրամադրել է այլ մարդկանց, այդ թվում՝ արքայազն Էնդրյուին և Հարվարդի պրոֆեսոր Ալան Դերշովիցին ։ Ռոբերթսը նաև պնդում էր, որ Էփշթեյնը և մյուսները նրան ֆիզիկական և սեռական բռնության են ենթարկել ։ Ռոբերթսը պնդում էր, որ ՀԴԲ-ն կարող է մասնակից եղած լինել հանցագործությունների թաքցմանը ։ Նա պատմել է, որ Էփշթեյնի մոտ որպես սեքս-ստրկուհի է ծառայել 1999-2002 թվականներին և աշխատանքի է ընդունել այլ անչափահաս աղջիկների ։ Արքայազն Էնդրյուն, Էփշթեյնը և Դերշովիցը հերքել են, որ սեքսով են զբաղվել Ռոբերթսի հետ, ապա Դերշովիցը դատի է տվել նրան  ։ Ռոբերթսին պատկանող օրագիրը հրապարակվել է համացանցում  ։ Էփշթեյնը արտադատական կարգավորման մեջ մտել է Ռոբերթսի հետ, ինչպես նա դա արել է մի քանի այլ դատական գործընթացների դեպքում ։
2019 թվականի դիմումներ
2019 թվականի փետրվարի 21-ին Ֆլորիդայի Հարավային օկրուգի ԱՄՆ-ի շրջանային դատարանի ավագ դատավոր Քենեթ Մարան հայտարարել է, որ դաշնային դատախազները խախտել են օրենքը՝ այդ մասին չտեղեկացնելով տուժածներին, մինչ նրանք թույլ էին տվել Էփշթեյնին մեղավոր ճանաչել միայն Ֆլորիդայում կատարած հանցագործության մեջ։ Դատավորը բաց է թողել այն հարցը, թե ինչպիսին կարող է լինել իրավական պաշտպանության հնարավոր միջոցը ։
2019 թվականի մարտի 11-ին ԱՄՆ երկրորդ շրջանի վերաքննիչ դատարանը կողմերին մեկ շաբաթ ժամանակ է տվել՝ հիմնավորելու, թե ինչու պետք է ազատ դատավարությունն ու գործի նյութերը մնան կնիքի տակ, առանց որի դրանք կտպագրվեին 2019 թվականի մարտի 19-ին ։
Կալանք և մեղադրանք (2019)
2019 թվականի հուլիսի 6-ին Էփշթեյնը ձերբակալվել է Նյու Ջերսիի Տետերբորոյի օդանավակայանում՝ սեռական առևտրի մեղադրանքով ։ «The New York Times» թերթն ի սկզբանե սխալ տեղեկություն է հայտնել՝ նշելով, որ նա ձերբակալվել Է Նյու Յորքում ։
Ականատեսների և աղբյուրների պնդմամաբ՝ Էփշթեյնի ձերբակալման օրը ՀԴԲ-ի մոտ մեկ տասնյակ գործակալներ խուզարկության հրամանով ստիպել են բացել Հերբերտ Ստրաուսի Մանհեթենի դուռը։ Խուզարկությունը հայտնաբերել է մարդկանց առևտրի ապացույցներ, ինչպես նաև «հարյուրավոր, հնարավոր է նաև հազարավոր՝ ամբողջությամբ կամ մասնակիորեն մերկ կանանց՝ մտորումների տեղիք տվող լուսանկարներ»։ Որոշ լուսանկարներ հաստատվել են որպես անչափահասների լուսանկարներ։ Չհրկիզվող պահարանում հայտնաբերվել են ձայնասկավառակներ՝ սեփական գրություններով, այդ թվում՝ «Young [Name] + [Name]», «Misc nudes 1» և «Girl pics nude» նկարագրություններով ։ Այնտեղ նաև հայտնաբերվել են դրամական միջոցներ, ալմաստներ և 1987 թվականի Ավստրիայի ժամկետանց անձնագիր, որի վրա եղել է Էփշթեյնի լուսանկարը, բայց այլ անուն։ Անձնագում որպես բնակության վայր նշված է եղել Սաուդյան Արաբիան   ։
Երկու օր անց Նյու Յորքի Հարավային օկրուգի կոռուպցիայի դեմ պայքարի բաժնի դատախազները Էփշթեյնին մեղադրել են սեքս-առևտրի և սեքս-առևտրի համար անչափահասների շահագործման մեջ։ Դատական փաստաթղթերը պնդում են, որ առնվազն 40 անչափահաս աղջիկներ են բերվել Էփշթեյնի առանձնատուն՝ սեռական բռնությունների համար ։ Դատավոր Քենեթ Մարան ներկայումս որոշում է կայացնում այն մասին, թե արդյոք պետք է ուժի մեջ մնա ոչ դատական հետապնդման մասին համաձայնագիրը, որը պաշտպանել է Էփշթեյնին ավելի լուրջ մեղադրանքներից ։
Անձնական կյանք
1992 թվականին Էփշթեյնը ծանոթացել է բրիտանացի ազնվակիրթ հերոսուհու և հայտնի գործարար Ռոբերտ Մաքսվելի դստեր՝ Գիսլեյն Մաքսվելի հետ ։ Մաքսվելը ներգրավված է եղել Էփշթեյնին հասցեագրված մի քանի մեղադրանքների մեջ, քանի որ կասկածվում էր նրա համար անչափահաս աղջիկներ գնելու կամ հավաքագրելու մեջ  ։
Էփշթեյնը եղել է բազմաթիվ հարուստ և նշանավոր անձանց մտերիմ ծանոթը։ Նրա ընկերների և ծանոթների թվում են նաև դուքս Էնդրյուն, ներդրող և Թրամփի ընկեր Թոմաս Բարաքը, ԱՄՆ նախագահներ Բիլ Քլինթոնը և Դոնալդ Թրամփը , հաղորդավար և քաղաքական խորհրդատու Ջորջ Ստեֆանոպուլոսը, լրագրող և հեռուստահաղորդավարուհի Քեթի Քուրիկը, Վուդի Ալլենը , Իսրայելի նախկին վարչապետներ Էհուդ Բարաքը և Մեծ Բրիտանիայի նախկին վարչապետ Թոնի Բլեերը  , Հարվարդի իրավունքի դասախոս Ալան Դերշովիցը, Սաուդյան Արաբիայի գահաժառանգ արքայազն Մուհամմադ իբն Սալման ալ Սաուդը, մանրածախ առևտրի ոլորտի մագնատ և միլիարդատեր Լեսլի Վեքսները ։
New York ամսագրում՝ Էփշտեյնի պրոֆիլում, 2002 թվականին Սենատի մեծամասնության նախկին առաջնորդ դեմոկրատ Ջորջ Ջ. Միտչելն Էփշթեյնի մասին ասել է․ «Ես միանշանակ նրան կհամարեի ընկեր և կողմնակից»։ Նույն հոդվածում Դոնալդ Թրամփը նշել է. «Ես արդեն տասնհինգ տարի գիտեի Ջեֆին։ Ցնցող տղա է։ Նրա հետ շատ զվարճալի է։ Նույնիսկ ասում են, որ նա սիրում է գեղեցիկ կանանց, ճիշտ այնպես, ինչպես ես։ Առանց կասկածի Ջեֆրին վայելում է հանրային կյանքը» ։ 2019 թվականին Թրամփն ասել էր, որ Էփշթեյնից բաժանվել է մոտ 15 տարի առաջ ։ Էփշթեյնը, իբր թե, 1999 թվականին հեռացվել է Թրամփին պատկանող «Մար ա Լագո» գոլֆի ակումբից ՝ համաձայն դատական փաստաթղթերի, որոնք ներկայացվել են փաստաբան Բրեդլի Էդվարդսին ՝ չնայած ավելի ուշ Էդվարդսը խոստովանել է, որ դա ասեկոսե է, որը նա չի կարող հաստատել   ։ 2003 թվականին Լեսլի Վեքսները, որն այն ժամանակ դեռ Էփշթեյնի ընկերն էր, շատ հաճոյանալով էր արտահայտվել նրա մասին․ «Նա շատ խելացի է և իր մեջ զուգակցում է սուր միտքը և արտասովոր կերպով բարձր պրոֆեսիոնալ ստանդարտները։ Բացի այդ, նա մնում է ամենաանձնվեր ընկերը»։ 2019 թվականին Վեքսների ներկայացուցիչը Ֆորբսին հայտնել է, որ Ջեֆրիի ընկերն ու հովանավորը «ավելի քան տասը տարի առաջ դադարեցրել է հարաբերությունները պարոն Էփշթեյնի հետ» ։ Բիլ Քլինթոնը գովել է Էպշտեյնին որպես «նվիրյալ բարերար՝ լի խորաթափանցությամբ և առատաձեռնությամբ»։ Այդ ժամանակ Էփշթեյնը Ռոքֆելլերի հիմնադրամի խորհրդի կազմում էր, Եռակողմ հանձնաժողովի և Միջազգային հարաբերությունների խորհրդի անդամ էր, ինչպես նաև Հարվարդի համալսարանի խոշոր դոնոր ։
1989 թվականից մինչև 2003 թվականը Էփշթեյնն ավելի քան 139 հազար դոլար է նվիրաբերել դաշնային թեկնածուներին և դեմոկրատական կուսակցության կոմիտեներին և ավելի քան 18 հազար դոլար՝ հանրապետական թեկնածուներին և խմբերին ։
2003 թվականի ապրիլին New York ամսագիրը հաղորդել էր, որ Էփշթեյնը ճաշկերույթ է կազմակերպել Մանհեթենի իր նստավայրում, որպեսզի պատիվ տա Բիլ Քլինթոնին, որը չի հայտնվել այնտեղ, սակայն ներկա են եղել Դոնալդ Թրամփը, Սերգեյ Բրինը և շատ այլ հայտնի մարդիկ ։
Ունեցվածք
Լայնորեն տարածված է այն համոզմունքը, որ Ջեֆրի Էփշթեյնը միլիարդատեր է, միևնույն ժամանակ շատ լրագրողներ և գործարարներ կասկածում են դրա մեջ։
Առաջին ԶԼՄ-ն, որոնք Էթշթեյնին միլիարդատեր են անվանել, դարձել Է «Daily Mirror» թերթը, որը 2001 թվականի մարտին հրապարակել էր Գիսլեյն Մաքսվելի մասին հոդվածը։ Ավելի ուշ Էփշթեյնին սկսել են միլիարդատեր անվանել նաև այլ լրատվամիջոցներ, այդ թվում՝ Associated Press-ը, New York Post-ը, New York Daily News-ը, Newsday-ը, Boston Globe Miami Herald-ը ։ New York ամսագրի համաձայն՝ 2008 թվականին, երբ Էփշթեյնն իրեն մեղավոր էր ճանաչել Ֆլորիդայում մարմնավաճառության դրդելու համար, նրա փաստաբանները հայտարարել էին, որ նա միլիարդատեր է՝ ավելի քան մեկ միլիարդ դոլար արժեքով ։
Մի շարք աղբյուրներ կասկածի տակ են դրել Էփշթեյնի կարգավիճակը որպես միլիարդատեր։ Այսպես, Ֆորբսի լրագրողները դեռևս 2004-2005 թվականներին ուսումնասիրել են Էփշթեյնի բիզնեսը, ընդ որում, երկու խոշոր գործարար, որ ծանոթ են նրան անձամբ, կարծել են, որ Էփշթեյնը միլիարդատեր չէ ։ New York Times-ում հրապարակված հոդվածի համաձայն՝ նրա «ունեցվածքը կարող է ավելի շուտ պատրանք լինել, քան փաստ»։ Էփշթեյնը կորցրել է «մեծ գումարներ» 2008 թվականի ֆինանսական ճգնաժամի ժամանակ, իսկ «ընկերներն ու հովանավորները», այդ թվում՝ միլիարդատեր Լեսլի Հ․ Վեքսները, «լքել են նրան» այն բանից հետո, երբ Ջեֆրին իրեն մեղավոր է ճանաչել նույն 2008 թվականին անչափահասների հետ սեռական կապերի մեջ ։ New York ամսագիրը պնդում է, որ «կան սակավ ապացույցներ» Էփշթեյնի «բարեխիղճ ֆինանսական հարաբերությունների» մասին ։ Ֆորբսը նաև հրապարակել է «Ինչու սեքսուալ հանցագործ Ջեֆրի Էպշտեյնը միլիարդատեր չէ» հոդվածը ։ Սպենսեր Քուվինը՝ Էփշթեյնի երեք ենթադրյալ զոհերի փաստաբանը, որտեղ Ջեֆրին իրեն մեղավոր է ճանաչել անչափահասների հետ սեռական ակտիվության մեջ, հայտարարել է, որ «նա և իր թիմն ուսումնասիրել են բոլոր հնարավոր կողմերը՝ պարզելու Էփշթեյնի վիճակը, սակայն գտել են, որ իր հարստության զգալի մասը գտնվում է օֆշորում» ։ Ըստ Բլումբերգի՝ «այսօր այնքան քիչ է հայտնի ներկայիս բիզնեսի կամ Էփշթեյնի հաճախորդների մասին, որ միակ բանը, որը կարող է գնահատվել ցանկացած վստահությամբ, նրա սեփականությունն է» ։
Դաշնային դատախազները 2019 թվականի հուլիսի 12-ին դատական փաստաթղթերում հայտարարել են, որ, հիմնվելով մեկ ֆինանսական հաստատության գրառումների վրա, Ջեֆրի Էփշթեյնը «չափազանց հարուստ» է եղել, ունեցել է 500 միլիոն դոլարից ոչ պակաս ակտիվներ և վաստակել է տարեկան ավելի քան 10 միլիոն դոլար։ Նրա հարստության աստիճանը, սակայն, հայտնի չէր, քանի որ նա չի լրացրել ցուցմունքն իր գրավի հայտարարության համար  ։
Կեցավայրեր
Էփշթեյնին պատկանում է Նյու Յորքի Մանհեթեն վարչական միավորի Վերին Իսթ Սայդի Արևելյան 71-րդ փողոցում գտնվող Հերբերթ Ն․ Ստրաուսի տունը ։ Շատերի կարծիքով՝ այն Մանհեթենի ամենամեծ մասնավոր բնակավայրն է՝ մոտ 1900 մ2 մակերեսով, որի արժեքը տարբեր գնահատականներով կազմում է 56-77 միլիոն դոլար ։ Էփշթեյնին են պատկանում նաև Փալմ Բիչում (Ֆլորիդա) գտնվող տունը (12,4 միլիոն դոլար)  , Նյու Մեքսիկոյում գտնվող «Զորո» ագարակատունը՝ ավելի քան 3000 հեկտար մակերեսով (12 միլիոն դոլար)  , Փարիզում և Վիրջինյան երկու կղզիներում՝ Լիթլ-Սեյնթ-Ջեյմսում (8 միլիոն դոլար)  և Գրեյթ-Սեյնթ-Ջեյմսի մոտակայքում (18 միլիոն դոլար) տեղակայված գտնվող բնակարանները ։ Գրեյթ-Սեյնթ-Ջեյմս կղզում Էփշթեյնն սկսել է կառուցել համալիր, որը ներառում է ամֆիթատրոն և «ստորջրյա գրասենյակ և լողավազան», սակայն խնդիրներ է ունեցել, երբ 2018 թվականի վերջին աշխատանքի դադարեցման հրաման է տրվել։ Աշխատանքները շարունակվել են՝ չնայած արգելքին ։
Բարեգործություն
1991 թվականին Էփշթեյնը եղել է չորս դոնորներից մեկը, որոնք խոստացել էին 2 միլիոն դոլար ներդներ Հարվարդի համալսարանի Rosovsky Hall ուսանողական կորպուսի կառուցման «Գիլել» շարժման համար ։ 2000 թվականին Էփշթեյնը հիմնադրել է «Jeffrey Epstein VI Foundation» հիմնադրամը, որը ֆինանսավորում է գիտական հետազոտություններն ու կրթությունը։ Մինչև 2003 թվականը հիմնադրամը հիմնականում ֆինանսավորել է Փրինսթոնի հեռանկարային հետազոտությունների ինստիտուտից (Նյու Ջերսի) կենսաբան Մարտին Նովակի հետազոտությունները։ 2003 թվականի մայիսին Էփշթեյնը կատարել է մի շարք նվիրատվություններ՝ 30 միլիոն դոլար ընդհանուր արժողությամբ մաթեմատիկական կենսաբանության և Հարվարդ տեղափոխված Մարտին Նովակի ղեկավարած էվոլյուցիոն դինամիկայի ծրագրերի ստեղծման աշխատանքների համար ։ «Boston Globe»-ի տվյալներով՝ ընդհանուր առմամբ Էփշթեյնը գիտական հետազոտությունների ֆինանսավորման համար ծախսել է 6,5 միլիոն դոլար   ։
Էփշթեյնի բարեգործության իրական չափերն անհայտ են։ Նրա հիմնադրած հիմնադրամը չի բացահայտում այն տեղեկատվությունը, որը սովորաբար տրամադրում են նմանատիպ այլ կազմակերպություններ։ Մտահոգություն է հայտնվել թափանցիկության բացակայության կապակցությամբ, և 2015 թվականին Նյու Յորքի գլխավոր դատախազը փորձել է տեղեկատվություն ստանալ ։
Էփշթեյնի գիտական հովանավորության մասին որոշ փաստեր կարող են կեղծիք մոգոնած լինել։ Օրինակ՝ 2019 թվականին Ֆորբսն իր կայքից հեռացրել է 2013 թվականի հոդվածը, այն բանից հետո, երբ պարզվել է, որ Դրյու Հենդրիքսին գրելու համար վճարել են 600 դոլար ։
Մահ
2019 թվականի օգոստոսի 10-ին Էփշթեյնը մահացած է հայտնաբերվել իր նախնական կալանավայրում։ Պաշտոնական տվյալներով՝ մահվան պատճառը ինքնասպանությունն է ։
Արտաքին հղումներ
Կատեգորիա:Ամերիկացի հանցագործներ Կատեգորիա:Ամերիկացի գործարարներ Կատեգորիա:Նյու Յորքի համալսարանի շրջանավարտներ Կատեգորիա:Ինքնասպաններ Կատեգորիա:Ամերիկացի ֆինանսիստներ Կատեգորիա:Ամերիկացի միլիարդատերեր
Լեո Մակերի
Լեո Մակերի (Leo McCarey, ), ամերիկացի կինոռեժիսոր, Օսկար և Ոսկե Գլոբուս մրցանակների դափնեկիր։
Կենսագրություն
Ավարտել է Հարավային Կալիֆոռնիայի իրավաբանների համալսարանը։ 1920 թվականին սկսել է աշխատել Տոդ Բրոունինգի կինոինդուստրիայում, որպես օգնական։ Մինչև տասնամյակի ավարտը աշխատել է Հել Ռոուչի ստուդիայում։ Ռոուչը վարձեց նրան 1923 թվականին, Լեոն սկզբում գրում է գեգ «Պոստրելյատա» սերիալի համար, հետո դարձավ կարճամետրաժ ֆիլմերի պրոդյուսեր և ռեժիսոր։ Ռոուչի ստուդիայում առաջին անգամ նկարահանել է Լորելայի և Հարդիի զուգախաղը, ստեղծելով ամենահայտնի կինոկատակերգական անսամբլներից մեկը։ 1929 թվականին դարձավ ստուդիայի փոխնախագահ։ 1938 թվականին ստացավ իր առաջին «Օսկար» մրցանակը լավագույն ռեժիսուրայի համար («Սարսափելի ճշմարտություն»)։
Ծանոթագրություններ
Կատեգորիա:Ամերիկացի կինոռեժիսորներ Կատեգորիա:Օսկարակիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի հակակոմունիստներ Կատեգորիա:BAFTA մրցանակի դափնեկիրներ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ
Հին տան բնակիչները
Հին տան բնակիչները (Жильцы старого дома), խորհրդային կարճամետրաժ մուլտֆիլմ, որը ստեղծվել է ռեժիսոր Ալեքսեյ Կարաևի կողմից 1987 թվականին` Կոնստատնտին Պաուստովսկու հեքիաթի մոտիվներով ։
Ֆիլմում հնչում է XIX դարի երաժշտություն։
Մուլտֆիլմը «Inmates of the Old House» անվանումով մասնակցել է Օտտավայի միջազգային կինոփառատոնին (Ottawa International Animation Festival) :
Սյուժե
Գետի ափին, հին տան մեջ ապրում էր մի ծեր մարդ։ Նա ուներ հանգիստ և խելացի շուն և մի հավիկ։ Մի օր շունը կատվի հոտ է առնում, որը գողանում էր նրանց ուտելիքը, և հետապնդելով նրան` քշում է վերանդայի մոտ։ Մլավոցները լսելով` տերը կարթի վրա ձուկ է դնում, գցում է այն վերանդայի մոտ և այդ կերպ բռնում է շեկ կատվին։ Հետո տերն առատորեն կերակրում է կատվին, և վերջինս սկսում է նրանց մոտ ապրել։ Տանտերը սիրում էր միացնել իր հին երաժշտական արկղը։ Մինչ տան բոլոր բնակիչները լսում էին մեղեդին, այգուց մի գորտ է դուրս թռչում և նույնպես սկսում է լսել։ Իսկ տանտիրոջը մեղեդին հիշեցնում էր իր երիտասարդությունը։
Անտոնինոսներ
Անտոնինոսների քաղաքականությունը ծառայել է ստրկատիրական արիստոկրատիայի շահերին։ Ի տարբերություն առաջին դարի կայսրերի, հաշվի էին նստում Հռոմի Սենատի հետ։ Համախմբելով իշխող ռազմա-ստրկատիրական խավը՝ Անտոնինոսները կայունացրին կայսրության քաղաքական վիճակը։ Այնուամենայնիվ, Անտոնինոսները չկարողացան խուսափել քաղաքական ճգնաժամերից։ Բանակի մարտունակության անկման պատճառով, Ադրիանոսից սկսած, հրաժարվեցին նվաճողական պատերազմներից և անցան պաշտպանության՝ կայսրության սահմաններում կառուցելով ամրություններ։ Անտոնինոսների օրոք ավելի սաստկացան հպատակ ժողովուրդների ազատագրական շարժումներն ու «բարբարոսների» հարձակումները։
Կատեգորիա:Հռոմեական կայսրություն
Բախտիյար Ահմեդով
Կենսագրություն
Բախտիյար Ահմեդովը ծնվել է 1987 թվականի օգոստոսի 5-ին Դաղստանի ԻԽՍՀ Բույնակսկի շրջանի Նիժնեե Կազանիշչե գյուղում։ Ստորին Կազանիշե, Բուինակսկի շրջան։ Ազգությամբ կումիկ է։ Իր մարզական կարիերան ավարտել է 2012 թվականին ։
Ավարտել է Ռոստովի պետական համալսարանը։
2013 թվականի փետրվարի 17-ին Մախաչկալայում հոսպիտալացվել է որովայնի շրջանում հրազենային վնասվածքով ։ Դաղստանի ըմբշամարտի ֆեդերացիայի տեղեկատվության համաձայն՝ Ահմեդովը պատահաբար կրակել է ինքն իր վրա՝ ավտոմեքենա վարելիս ձեռքը վերցնելով ատրճանակը։ Վիրահատության արդյունքում գնդակը դուրս է բերվել ։
Դոպինգային սկանդալ և Օլիմպիական խաղերի ոսկին
2016 թվականի օգոստոսի 29-ին ազատ ոճի ըմբիշ Արթուր Թայմազովը, որին Բախտիյարը պարտվել էր 2008 թվականի Պեկինի Ամառային օլիմպիական խաղերի եզրափակիչում, պաշտոնապես զրկվել է ոսկե մեդալից և օլիմպիական չեմպիոնի կոչումից ՄՕԿ-ի դոպինգ թեստերի ձախողման պատճառով։ Արդյունքում ոսկին շնորհվել է Բախտիյար Ահմեդովին, և 2018 թվականի դեկտեմբերի 2-ին Մոսկվայում նա ստացել է 2008 թվականի Օլիմպիական աղերի ոսկե մեդալը ։
Արտաքին հղումներ
Կատեգորիա:Ռուս ըմբշամարտիկներ Կատեգորիա:Ռուսաստանի սպորտի վաստակավոր վարպետներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Ռուս օլիմպիական չեմպիոններ‎ Կատեգորիա:2008 թվականի Ամառային օլիմպիական խաղերի չեմպիոններ
Պեքո
Պեքո (Pecco) կոմունա Իտալիայում՝ Պիեմոնտ մարզի Թուրին գավառում։ Զբաղեցնում է 25,19 կմ² տարածք։ Բնակչությունը 2008 թվականի տվյալներով՝ 223 մարդ։ Բնակչության խտությունը՝ 223 մարդ/կմ²։ Հեռախոսային կոդը՝ +39 0125։ Փոստային ինդեքսը՝ 10080։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի քաղաքներ
Summer of ’69
Գնահատականներ
«Summer of '69» ներառվել է տարբեր հանդեսների կազմած «Տարվա լավագույն երգ» ցանկերում.
Արտաքին հղումներ
Կատեգորիա:Բրայան Ադամսի երգեր Կատեգորիա:1984 սինգլներ Կատեգորիա:Ռոք երգեր
Գիա Բուգաձե
Գիա Բուգաձե (გია ბუღაძე), ), վրացի ժամանակակից նկարիչ։
Թբիլիսիի գեղարվեստի ակադեմիայի ռեկտորը (2003-2012)։
Կենսագրություն
Գիա (Գիորգի) Բուգաձեն ծնվել է 1956 թվականին, Թբիլիսիում, բժիշկների ընտանիքում։ Արվեստի նկատմամբ հետաքրքրությունը ի հայտ է եկել դեռևս վաղ հասակից։ Նախնական կրթություն ստացել է Պիոներների և աշակերտների պալատում, այնուհետև՝ Նիկոլաձեի անվան ինստիտուտում, 1977–1981 թվականներին սովորել է Թբիլիսիի գեղարվեստի ակադեմիայի գեղարվեստի ֆակուլտետում՝ Գիորգի Տոտիբաձեի և Կոկի Մախարաձեի դասարանում։ 1985 թվականին սովորել է ԽՍՀՄ գեղարվեստի ակադեմիայում՝ Ուշա Ջափարաձեի մոտ։
Ստեղծագործություններ
Գիա Բուգաձեին հռչակ բերեց «Քարթլիի կյանքը» գեղանկարների շարքը, որից հետո նա սկսեց ներկայանալ դիցաբանական կերպարներով։ Որմնանկարներում արտացոլվում է նրա երևակայական շրջանակը, որից ծնվում են մեծածավալ ստեղծագործություններ։ 2010 թվականին Բաթումում նա ստեղծեց «Ծովային գիշերօթիկ դպրոց» կամարը։
Նրա մեծամասշտաբ որմնանկարները զարդարում են հոգևոր և աշխարհիկ շինությունները՝
Արտաքին հղումներ
Կատեգորիա:Վրացի նկարիչներ Կատեգորիա:Անձինք Թբիլիսիից Կատեգորիա:Թբիլիսիի գեղարվեստի ակադեմիայի շրջանավարտներ
Գեորգի Գեգեճկորի
Գեորգի Գեգեճկորի (გიორგი გეგეჭკორი, 23 փետրվարի, 1923 Թբիլիսի, Վրացական ԽՍՀ, ԽՍՀՄ - 11 մարտի, 2003, Թբիլիսի, Վրաստան), թատրոնի ու կինոյի վրացի դերասան։ Վրացական ԽՍՀ ժողովրդական արտիստ (1955)։
Կենսագրություն
Գեորգի Գեգեճկորին ծնվել է 1923 թվականի փետրվարի 23-ին Թբիլիսիում։
1944 թվականին ավարտել է Թբիլիսիի Շոթա Ռուսթավելու անվան թատերական արվեստի ինստիտուտը։
Շոթա Ռուսթավելու անվան պետական ակադեմիական թատրոնի բեմում խաղացել է 1944 թվականից։ 1948 թվականից եղել է ԽՄԿԿ անդամ ։
1955 թվականին արժանացել է Վրացական ԽՍՀ ժողովրդական արտիստի կոչում։
Գեորգի Գեգեճկորին մահացել է 2003 թվականի մարտի 11-ին Թբիլիսիում։ Թաղված է Թբիլիսիի Դիդուբեի պանթեոնում։
Արտաքին հղումներ
Կատեգորիա:Վրացի կինոդերասաններ Կատեգորիա:Խորհրդային դերասաններ Կատեգորիա:Վրացական ԽՍՀ ժողովրդական արտիստներ Կատեգորիա:Դիդուբեի պանթեոնում թաղվածներ Կատեգորիա:20-րդ դարի դերասաններ Կատեգորիա:Պատվո շքանշանի ասպետներ (Վրաստան)
Մոնսյուզեն
Մոնսյուզեն (Montsuzain), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 342 մարդ, բնակչության խտությունը` 17.43 մարդ/կմ²։ Բնակավայրը զբաղեցնում է 19.62 կմ² տարածք։
Աշխարհագրություն
Գտնվում է Փարիզ քաղաքից 140 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 17 կմ հյուսիս։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 217 աշխատունակ (15-64 տարեկան) բնակիչ, որոնցից ակտիվ էին 170-ը, իսկ ոչ ակտիվները` 47։ Ակտիվության ցուցանիշը կազմում է 78,3 %։ 170 աշխատունակ մարդկանցից աշխատել է 162 անձ (91 տղամարդ և 71 կին)։ Գործազուրկ են եղել 8 անձ (4 տղամարդ և 4 կին)։ 47 անաշխատունակներից 11-ը եղել են աշակերտներ կամ ուսանողներ, 24-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վիջևանո
Վիջևանո (Vigevano), կոմունա Իտալիայի Լոմբարդիա մարզի Պավիա գավառում ։ Բնակչության թիվը կազմում է 59 964 մարդ, բնակչության խտությունը կազմում է 667 մարդ/կմ²։ Զբաղեցնում է՝ 82 կմ² տարածք։ Հեռախոսի կոդ՝ (+39) 0381։ Փոստային ինդեքս՝ 27029։
Սուրբ Մարգարիտի մատուռ
Սուրբ Մարգարիտի մատուռ (St Margaret’s Chapel)՝ գտնվում է Էդիմբուրգյան դղյակի տարածքում ։
Պատմություն
Մատուռը համարվում է Էդինբուրգի պահպանված կառույցներից ամենահինը և հներից մեկը Շոտլանդիայում ։ Կառուցվել է 12-րդ դարի սկզբին, Դավիդ 2-րդ արքայի կողմից և կոչել է ի պատիվ իր մոր՝ Մարգարիտ Շոտլանդացու։ Կաթոլիկական մատուռի մասին առաջին հիշատակումները վերագրվում են 1124 թվականին։ Ընդգրկված է բարձր կատեգորիայի պահպանության ազգային պատմական հուշարձանների ցանկում։
1314 թվականի մարտի 14-ին դղյակը գրավվել է Մորեյի կոմս Թոմաս Ռենդոլֆի կողմից, որի հետևանքով ավերվել են բոլոր կառույցները, բացառությամբ մատուռի։ 16-րդ դարում Շոտլանդիայի ռեֆորմացիայի ժամանակ մատուռը վերածվել էր վառոդի պահեստի և այդ կարգավիճակում օգտագործվել է մինչև 1845 թվականը։ 1853 թվականին Վիկտորիա թագուհու աջակցությամբ մատուռը վերանորոգվել է։ 1922 թվականին պատրաստվել են վիտրաժներ եպիսկոպոս Անդրեյի, սուրբ Կոլումբի, Մարգարիտ Շոտլանդացու, սուրբ Նինիանի և Ուիլյամ Ուոլեսի պատկերներով։ 1993 թվականին սուրբ Մարգարիտի մահվան 900 ամյակի պատվին մատուռի ինտերիերը և խորանը թարմացվել են։
Արտաքին հղումներ
Կատեգորիա:Մատուռներ
Բոբ շինարար
«Բոբ շինարար» («Bob the Builder»), բրիտանական մուլտսերիալ։
Պատմություն
1999 թվականի ապրիլին «BBC» հեռուստաընկերությունը թողարկեց «Բոբ շինարար» անվանումով մանկական տիկնիկային սերիալը։ Հաճելի և բարի հերոսներով հեռուստատեսային գունեղ շոուն այնքան դուր եկավ երեխաներին և նրանց ծնողներին, որ սերիալը ցուցադրվեց ավելի քան հարյուր երկրում, իսկ նախադպրոցական ծրագրերի վարկանիշային գնահատման տեսանկյունից ռեկորդներ սահմանեց ոչ միայն հայրենի Մեծ Բրիտանիայում, այլև Գերմանիայում, Ավստրալիայում, Ճապոնիայում։
2001 թվականին թողարկվեց ամբողջական լիամետրաժ մուլտֆիլմը, որտեղ դերերից մեկը հնչյունավորել է Էլթոն Ջոնը։ 1999 թվականից սկսած՝ վաճառվել է մուլտֆիլմի ավելի քան երկու միլիոն ձայներիզ և շուրջ հինգ միլիոն գիրք, ինչպես նաև բազմաթիվ խաղալիքներ, կրծքանշաններ և նմանատիպ իրեր ։
Բոբ շինարար (2015)
2012 թվականին՝ սերիալի պաշտոնական ավարտից հետո, «Mattel» ընկերությունը գնեց «Բոբ շինարար» մուլտֆիլմը վերափոխելու իրավունքը, որի պրեմիերան կայացավ 2015 թվականի սեպտեմբերի 1-ին «Channel 5» հեռուստաալիքով։ Փոփոխություններ էին կրել ինչպես կերպարները, այնպես էլ գործողությունների իրականացման վայրերը. Բոբն ու իր թիմը տեղափոխվել էին աղմկոտ մեգապոլիս՝ Spring City։ CGI անիմացիան պահպանվել էր, իսկ շինարարական օբյեկտներն ու շենքերը դարձել էին ավելի մեծ ու բարդ։ Պարոն Բենթլին այժմ ուղեկցում է նոր կերպարին՝ Մեդիսոնի քաղաքապետին, իսկ նոր շինարար Լեոն միացել է Բոբի թիմին։ Հայտնվել է նաև մի քանի շինարարական նոր մեքենա, այդ թվում՝ ծանր բեռնատար ։
Քննադատություն
Փոփոխությունները արժանացան բնօրինակ սերիալի երկրպագուների բացասական արձագանքին ։ Նրանցից մեկը նկարագրել է նոր Բոբ շինարարին՝ իբրև «հարբեցող Քարլինգ, ով քվեարկում է Անկախության կուսակցության օգտին»։ Քննադատվել է նաև հերոսների նոր տեսքը, ովքեր այնքան իրական են, որ նմանվել են իրական մարդկանց ։
Արտաքին հղումներ
Կատեգորիա:Բրիտանական մուլտֆիլմեր
Սոցիոլոգիական հարցում
Սոցիոլոգիական հարցում, սոցիոլոգիական ինֆորմացիայի հավաքման մեթոդ, որի ընթացքում տեղի է ունենում փոխազդեցություն երկու անաձանց միջև՝ հարացազրուցավարի և հարցվողի։ Հարցումն այն միջոցն է, որի օգնությամբ հետազոտողը սոցիոլոգիական տեղեկատվություն է հավաքում հարցվողի վարքի շաժառիթների, արժեքային կողմնորոշումների, հիշողության, փաստերի և գիտելիքների վերաբերյալ։ Հարցման մեթոդի միջոցով հավաքված ինֆորմացիան սուբյեկտիվ է։
Սոցիոլոգիական հարցումը լինում է անմիջական և հեռակա։ Անմիջական հարցման ժամանակ հարցազրուցավարն ու հարցվողը անմիջականորեն շփվում են միմյանց հետ։ Դա կարող է լինել անկետավորման կամ հարցազրույցի միջոցով։ Հեռակա հարցման ժամանակ հարցվողն ու զրուցավարը չեն հանդիպում միմյանց։ Դա տեղի է ունենում փոստի միջոցով կամ հարցաթերթը տպագրված է լինում ԶԼՄ-ներում կամ մեկ այլ կերպ։ Հեռախոսային հարցումը հարցման կիսաանմիջական ձևն է։ Գոյություն ունի հեռակա հարցման տեսակ՝ փոստային հարցումը, որն օգտագործվում է զանգվածային հետազոտության ժամանակ, քանի որ ինֆորմացիայի ստացումը արագ և էժան է։ Բոլոր երկրներում կան փոստային ծառայություններ, որոնք ընդգրկում են տվյալ երկրի բոլոր բնակավայրերը։ Բայց փոստային հարցումն ունի թերություն՝ պատասխաների վերադարձելիությունը ցածր է՝ 25-30 %։
Աղբյուրներ
Կատեգորիա:Հասարակագիտության մեթոդներ
Իրինա Բլիզնովա
Իրինա Յուրևնա Բլիզնովա (Ирина Юрьевна Близнова, ), ռուս հանդբոլիստ, Ռուսաստանի հավաքականի խաղացող և նախկին ավագ, Ռուսաստանի սպորտի վաստակավոր վարպետ։ 2016 թվականի Օլիմպիական խաղերի չեմպիոն, 2008 թվականի Պեկինի Օլիմպիական խաղերի արծաթե մեդալակիր։ Տոլյատիի տնտեսա-տեխնոլոգիական քոլեջի (ՏԵՏԿ) «Ֆիզիկական կուլտուրա» մասնագիտության առաջատար մասնագետ։ «Готов к труду и обороне» դեսպան Սամարայի մարզում։ Տոլյատիի քաղաքային շրջանի ղեկավարի խորհրդական սպորտի հարցերով։
Կենսագրություն
Իրինա Բլիզնովան ծնվել է 1986 թվականի հոկտեմբերի 6-ին Կրասնոդարում։ Հանդբոլով զբաղվել սկսել է ութ տարեկանում տեղի օլիմպիական ռեզերվի մանկապատանեկան մարզադպրոցում։ Իրինայի առաջին մարզիչները եղել են Սերգեյ և Իրինա Կոսերը։ Կարիերայի մեծ մասն Իրինա Բլիզնովան անցկացրել է «Լադա» ակումբում, թիմի կազմում նվաճել է մի շարք տիտղոսներ։  Ռուսաստանի հավաքականի կազմում 2005 և 2007 թվականներին դարձել է աշխարհի չեմպիոն, իսկ 2016 թվականին դարձել է Օլիմպիական խաղերի չեմպիոն։ Ռիո դե Ժանեյրոյում տարած հաղթանակից հետո հայտարարել է կարիերան ավարտելու մասին։ 2019 թվականի մայիսին հայտարարել է մարզական կարիերան շարունակելու մասին և նոր պայմանագիր է կնքել «Լադա» հանդբոլի ակումբի հետ։
Անձնական կյանք
Ավարտել է Տոլյատիի պետական համալսարանը։  Ամուսինը Ալեքսանդր Սմիրնովն է։ Ունի երկու երեխա ։
Արտաքին հղումներ
Կատեգորիա:Ռուս հանդբոլիստուհիներ Կատեգորիա:Բարեկամության շքանշանի ասպետներ (Ռուսաստան) Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Ռուսաստանի սպորտի վաստակավոր վարպետներ Կատեգորիա:Ռուս օլիմպիական չեմպիոններ‎ Կատեգորիա:2016 թվականի Ամառային օլիմպիական խաղերի չեմպիոններ Կատեգորիա:2008 թվականի Ամառային օլիմպիական խաղերի արծաթե մեդալակիրներ
Բեռնի Սանդերս
Բեռնարդ (Բեռնի) Սանդերս (Bernard "Bernie" Sanders, ), ամերիկացի քաղաքական գործիչ, Դեմոկրատական կուսակցության անդամ, 2007 թվականից՝ ԱՄՆ սենատոր Վերմոնտ նահանգից, Վետերանների գծով Սենատի հանձնաժողովի նախկին նախագահ (2013-2015), ԱՄՆ Ներկայացուցիչների պալատի նախկին անդամ (1991-2007), Բեռլինգթոնի (Վերմոնտ նահանգ) նախկին քաղաքապետ (1981-1989), 2016 թվականի ԱՄՆ նախագահական ընտրությունների թեկնածու ։
Արտաքին հղումներ
Կատեգորիա:Ամերիկացի պետական գործիչներ Կատեգորիա:21-րդ դարի ամերիկացի քաղաքական գործիչներ Կատեգորիա:Ամերիկացի սոցիալիստներ Կատեգորիա:Հարվարդի համալսարանի դասախոսներ Կատեգորիա:Չիկագոյի համալսարանի շրջանավարտներ Կատեգորիա:Ամերիկացի ֆեմինիստներ Կատեգորիա:Հրեա ֆեմինիստներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:20-րդ դարի ամերիկացի քաղաքական գործիչներ Կատեգորիա:Աֆրոամերիկացիների իրավունքների շարժման ակտիվիստներ Կատեգորիա:ԱՄՆ-ի քաղաքական գործիչներ
Հայոց ցեղասպանության հուշարձանների ցանկ
Աշխարհի տարբեր անկյուններում ստեղծվել են Հայոց ցեղասպանությունն ու նրա զոհերի հիշատակին նվիրված բազմաթիվ հուշարձաններ, թանգարաններ ու տարբեր կազմակերպություններ։
Ցանկ
Ցանկում ներկայացված են Հայոց ցեղասպանության զոհերի հիշատակին նվիրված ամենահայտնի հուշարձանները։
Ծանոթագրություններ
Կատեգորիա:Ցանկեր:Հայաստան Կատեգորիա:Հայոց ցեղասպանության հուշարձաններ Կատեգորիա:Ցանկեր:Պատմություն Կատեգորիա:Հայոց ցեղասպանություն
Նիկոլա Հյուզի և Ֆիոնա Բոունի սպանություն
Ոստիկանության աշխատակիցներ Նիկոլա Հյուզը և Ֆիոնա Բոունը սպանվել են 2012 թվականի սեպտեմբերի 18-ին Մանչեստրի (Անգլիա) արվարձանում՝ Դեյլ Կրեգանի կողմից, որը մինչ այդ սպանել էր Մարկ Շորթին և նրա հորը՝ Դևիդին (սպանությունը տեղի է ունեցել նույն թվականի օգոստոսի 10-ին) ։
Սպանություն
Հանցագործությունը տեղի է ունեցել Մանչեստր Հաթերսլիի արվարձանում։ Մոտ 10:30-ի սահմաններում ոստիկանություն է զանգահարել անհայտ մի տղամարդ և հայտնել կողոպուտի մասին՝ նշելով հասցեն։ Դեպքի վայր են մեկնել ոստիկանության երկու աշխատակիցներ՝ Ֆիոնա Բոնը (32 տարեկան) և Նիկոլա Հյուզը (26 տարեկան)։ Առաջինը ոստիկանությունում աշխատել է 5 տարի, իսկ երկրորդը՝ 3 տարի։
Ոստիկանները մոտեցել են անհրաժեշտ տան դռանը։ Նրանց ընդառաջել է տղամարդը և գնդակահարել երկու ոստիկաններին։ Կատարվել է առնվազն 10 կրակոց և նռնակի պայթյուն։ Մարդասպանն օգտագործել է կիսաավտոմատ զենք և ձեռքի նռնակ ։
Սպանությունն աննախադեպ է դարձել բրիտանական ոստիկանության պատմության մեջ։ Հյուզը և Բոունը զինված չեն եղել (բրիտանացի ոստիկանները, որպես կանոն, իրենց հետ հրազեն չեն կրում)։ Հասարակության մեջ բարձրացել է ոստիկանների զինաթափության ճշտության հարցը։ Այնուամենայնիվ, հարցումների համաձայն՝ ոստիկանների մեծ մասը (82 %) դեմ է պարտադիր զենք կրելուն։ Մանչեստրյան շրջանի ոստիկանության պետ սըր Փիթեր Ֆեյխին այսպես է մեկնաբանել իրավիճակը․
2013 թվականին Դեյլ Կրեգանը մեղավոր էր ճանաչվել Մարկ Շորթի, Դևիդ Շորթի, Նիկոլա Հյուզի և Ֆիոնա Բոունի սպանության մեջ և դատապարտվել ցմահ ազատազրկման ։
Մորամբեր
Մորամբեր (Morembert), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 48 մարդ, բնակչության խտությունը` 19.20 մարդ/կմ²։ Բնակավայրը զբաղեցնում է 2.5 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 29 աշխատունակ (15-64 տարեկան) բնակիչ, որոնցից ակտիվ էին 24-ը, իսկ ոչ ակտիվները` 5։ Ակտիվության ցուցանիշը կազմում է 82,8 %։ 24 աշխատունակ մարդկանցից աշխատել է 17 անձ (12 տղամարդ և 5 կին)։ Գործազուրկ են եղել 7 անձ (2 տղամարդ և 5 կին)։ 5 անաշխատունակներից 3-ը եղել են աշակերտներ կամ ուսանողներ, 1-ը` թոշակառուներ, իսկ 1-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բրեշիա
Հակիրճ տեղեկատվություն
Բնակչությունը ըստ 2009 թվականի տվյալների կազմում է 191 639մարդ, խտությունը՝ 2112 մարդ/կմ²։ Զբաղեցնում է 90,68 կմ² տարածք։ Փոստային ինդեքս՝ 25100։ Հեռախոսային կոդ՝ 00030։
Գտնվում է Ալպյան լեռների ստորոտին, Գարդա և Իզեո լճերից մի քանի կիլոմետր հեռավորութան վրա։ Բնակչության թվով Լոմբարդիայի երկրորդ և հյուսիսարևմտյան Իտալիայի չորրորդ խոշոր քաղաքն է. Բրեշիայի քաղաքային տարածքը անցնում է նրա վարչական սահմաններից այն կողմ և ունի 672,822 բնակիչ while over 1.5 million people live in its metropolitan area. : Բրեշիան վարչական կենտրոնն է նույնանուն գավառի, որ Իտալիայում ամենաընդարձակներց մեկն է։
Քաղաքի՝ պատմական հուշարձաններով հարուստ հնագիտական տարածքը՝ հին հռոմեական ֆորումով և Սան Սալվատորե - Սանտա Ջուլիա վանական համալիրով ճանաչվել է ՅՈՒՆԵՍԿՕ-ի Համաշխարհային ժառանգության վայր՝ որպես «''Լանգոբարդերն Իտալիայում. 568–774 թթ. իշխանության կենտրոնացման վայրեր''» նախագծի մաս ։ Բրեշիան մեր օրերում համարվում է արդյունաբերական կարևոր բնակավայր ։ Տնտեսական զգալի նշանակություն ունեն այստեղ գործող մետալուրգիական, գործիքաշինական, մեքենաշինական, ավտոմատ սարքերի, զենքի արտադրության ձեռնարկությունները, որոնց շարքում են այնպիսի խոշոր ընկերություններ, ինչպես՝ A2A]ն, պողպատ արտադրող Gruppo Lucchini-ն, հրազեն արտադրողներ Beretta-ն ու Perazzi-ն, գործիքաշինական Camozzi-ն, գազասարքավորումներ արտադրող Cavagna Group-ը...
Leonessa d'Italia («Իտալիայի էգ առյուծ») մականվանյալ Բրեշիան աչքի ընկնող դեր է խաղում նաև այդ երկրի սննդի արդյունաբերության բնագավառում. ոչ միայն Իտալիայում, այլև նրա սահմաններից շատ հեռու բարի համբավ են վայելում այստեղ արտադրվող խավիարն ու «Ֆրանչակորտա» (« Franciacorta ») անվանումով փրփրուն գինին։ Պատահական չէ, որ 2017 թվականին քաղաքն ու նրա շրջական հռչակվել են «Գաստրոնոմիայի եվրոպական տարածաշրջան» ։ Հիշատակման է արժանի նաև այն փաստը, որ դասական ավտոարշավի հեղինակավոր Mille Miglia մրցարշավը մեկնարկում և ավարտվում է Բրեշիայում։
Արտաքին հղումներ
Կատեգորիա:Իտալիայի բնակավայրեր
Գերմանիայի սուպերգավաթ 2018
Գերմանիայի սուպերգավաթ 2018 (2018 DFL-Supercup), 9-րդ Գերմանիայի սուպերգավաթի խաղարկությունը այդ անվան տակ։ Սուպերգավաթի եզրափակչում խաղում են նախորդ տարվա Բունդեսլիգայի և Գերմանիայի գավաթի հաղթողները։ Խաղն անցկացվեց 2018 թվականի օգոստոսի 12-ին Կոմերցբանկ Արենա մարզադաշտում ։
2018 թվականի Գերմանիայի սուպերգավաթին մասնակցեցին 2017-2018 մրցաշրջանի Բունդեսլիգայի չեմպիոն Մյունխենի Բավարիան և 2017-2018 մրցաշրջանի Գերմանիայի գավաթի հաղթող Այնտրախտ Ֆրանկֆուրտը։
Բավարիան հաղթեց 5-0 հաշվով՝ նվաճելով իր պատմության 7-րդ և 3-րդ անընդմեջ տիտղոսը։
Նախապատմություն
Սուպերգավաթի գործող չեմպիոնը Բավարիան էր, որը 2017 թվականին հետխաղյա 11-մետրանոցների հարվածաշարում հաղթել էր Բորուսիա Դորտմունդին։
Սա Նիկո Կովաչի առաջին պաշտոնական հանդիպումն էր որպես Բավարիայի գլխավոր մարզիչ։
Արտաքին հղումներ
Կատեգորիա:2018 ֆուտբոլում
Մ.թ.ա. 16-րդ դար
Կատեգորիա:Մ.թ.ա. 16-րդ դար
Մարտին Իդեն
Մարտին Իդեն (Martin Eden), Ջեկ Լոնդոնի վեպը, որն առաջին անգամ հրապարակվել է Pacific Monthly ամսագրում 1908-1909 թվականներին, իսկ 1909 թվականից արդեն լույս է տեսել առանձին գրքով՝ Macmillan Company-ի հրատարակչության կողմից։
Սյուժե
Վեպի գործողությունները տեղի են ունենում 20-րդ դարի սկզբին՝ Օքլենդ (Կալիֆորնիա, ԱՄՆ) քաղաքում։ Մարտին Իդենը աշխատավոր երիտասարդ է, ծովային, ցածր խավի ծագումով, մոտավորապես քսանմեկ տարեկան ։ Նա պատահականորեն ծանոթանում է Ռութ Մորզի հետ, որը ունևոր բուրժուական ընտանիքի աղջիկ է։ Առաջին հայացքից սիրահարվելով նրան և ընկնելով բարձր խավի ազդեցության տակ՝ Մարտինը, ցանկանալով դառնալ Ռութին արժանի, ակտիվորեն սկսում է զբաղվել ինքնակրթությամբ։ Ռութը, ի դեմս Մարտինի տեսնելով «վայրենու», իր հովանավորության տակ է վերցնում նրա այդ նախաձեռնությունը։ Մարտինը իմանում է, որ ամսագրերը պատկառելի հոնորար են վճարում հեղինակներին, որոնք տպագրվում են այնտեղ և հաստատորեն որոշում է գրողի հռչակ ձեռք բերել։ Ընդ որում, նա համոզված է, որ կարող գրել անհամեմատ ավելի լավ, քան նրանք, որոնց ստեղծագործությունները հրատարակում են գրական ամսագրերը։
Մարտինը կազմում է ինքնազարգացման ծրագիր, աշխատում սեփական լեզվի և արտասանության վրա, կարդում է շատ գրքեր։ Հենվելով կյանքի փորձի վրա՝ նա սկսում է գրել բանաստեղծություններ և արձակ և ուղարկել այն տպագրական հրատարակչություններ։ Ամուր առողջությունը և անկոտրում կամքը նրան շարժում են դեպի նպատակը։ Մարտինը վարում է աղքատ կյանք, մնում է անքուն և գոյատևում է պատահական վաստակներով։ Հերոսը հետզհետե ավելի ամուր է կապվում Ռութի հետ։ Երիտասարդների միջև ընկած է հսկայական սոցիալական անդունդ, սակայն նրանք միմյանց նկատմամբ զգում են փոխադարձ համակրանք։ Սկզբնապես Ռութիի ընտանիքը չի առարկում նրանց ծանոթությանը (նրանց դուստրը արդեն քսանչորս տարեկան է և դեռ ամուսնացած չէ)։ Ժամանակի ընթացքում Մարտինը դառնում է փորձառու գրականագետ։ Անցնում են ամիսներ և տարիներ, սակայն ոչ մի լուրջ տպագրական հրատարակչություն չի ցանկանում տպագրել նրա ստեղծագործությունները։ Հաջողություն չեն բերում նաև նրա «արհեստակցական» ստեղծագործություններ, երգիծական բանաստեղծությունները և հոդվածները, որոնք, ինչպես համոզված էր նա, պարտադիր պետք է հրատարակվեին։
Ռութը, զգալով տենչանք դեպի Մարտինը, երկյուղելով և ճնշվելով նրանից, վերջիվերջո հասկանում է, որ սիրահարվել է։ Նրա մայրը և հայրը դստեր ընտրությանը հավանություն չեն տալիս։ Սակայն որոշում են արգելք չհանդիսանալ նրանց նշանադրությանը։ Այնուամենայնիվ նրանք փորձում են Մարտինին Ռութի աչքերում ներկայացնել որպես իրեն անարժան։ Նրանք տուն են հրավիրում բարձր հասարակությունում կայացած և ակտիվորեն կարիերա ստեղծող բազմաթիվ երիտասարդ մարդկանց։
Մի անգամ՝ Բրիսենդենի փոխանցմամբ, մասնակցություն է ունենում քաղաքական հանրահավաքում, որտեղ պաշտպանում է իր հայացքները։ Նա եռանդագին քննադատում է հանրահավաքի մասնակից սոցիալիստների և անարխիստների հայացքները։ Սակայն հանրահավաքից հետո, սկսնակ թղթակցի կամքով՝ բամբասանքների որսորդի, որը չի ըմբռնում բանավեճի բնույթը, թերթերն է ընկնում Մարտին Իդանի մասին լրատվություն, որպես օքլենդյան սոցիալիստների առաջնորդի։ Տվյալ հոդվածից հետո Մարտին Իդենը լուրջ խոսակցություն է ունենում թղթակցի հետ։ Վիրավորված թղթակիցը սկսում է լուրեր տարածել Մարտինի մասին, որպես «հասարակության թշնամու», անբան՝ «այլասերության դիմագծերով»։ Կատարվածից հետո Ռութը խզում է իր հարաբերությունները Մարտինի հետ։
Մի քանի փորձից հետո «Էֆեմերիդե»-ն հրատարակության են ընդունում «Պարթենոն» ամսագրում։ Պոեմը մեծ աղմուկ է առաջացնում ընթերցողների և քննադատների շրջանում, սակայն պոեմի հեղինակ Ռասս Բրիսենդենին վիճակված չէ այդ մասին իմանալ. նա ինքնասպան էր եղել։ Սակայն աղմուկը, որը բարձրացվել էր «Էֆեմերիդե»-ի շուրջ աննշան դուրսպրծուկների խմբի և անտաղանդ գրականագետների կողմից, շուտով Մարտինին բերում են այն մտքին, որ Բրիսենդենը ճիշտ էր՝ հրաժարվելով հրատարակել ստեղծագործությունը բուրժուական ամսագրերում։
Միաժամանակ հրատարակչություններից մեկը որոշում է ռիսկի գնալ և ոչ մեծ տպաքանակով հրատարակել Մարտինի «Արևի խայտառակությունը» քննադատա-փիլիսոփայական գիրքը։ Ակնկալելով ձախողում՝ հրատարակչությունը հրաժարվում է գնել գրքի նկատմամբ իրավունքները և նախապես վճարում է հոնորարը։
Գիրքը սենսացիա է առաջացնում։ Այն նկատում և գնահատում են խոշորագույն գրողները։ Նրա շուրջ բանավեճերը աջակցում են երիտասարդ հեղինակի փառքին։ Իդենի ստեղծագործությունները, տարիներով աննկատ լինելով հրատարակիչների կողմից, որոնք, համարյա միշտ, վերադարձնում էին ձեռագրերը, հանկարծ սկսվում են հրատարակել։
Սակայն անսպասելի հաջողությունը Մարտինի բավարարություն չի բերում։ Բրիսենդենի մահվանից հետո նա որոշում է ընդունում այլևս երբեք չզբաղվել գրական գործունեությամբ։ Մարտինը շատ հանրահայտ է դառնում։ Նրան անընդհատ ճաշկերույթների են հրավիրում, բանկետների, առաջարկում են բազմաթիվ էլիտար ակումբների անդամություն, հրատարակիչները նրան ծանրաբեռնում են նամակներով։ Սակայն Մարտինի՝ այդ ամենի լույսի տակ, տանջում է մի հարց․
Միևնույն ժամանակ, Ռութ Մորզը ինքն է գտնում մոդայիկ և ապահովված գրող Մարտին Իդենին և նրան է առաջարկում իր սիրտը և ձեռքը։ Նա նույնիսկ պատրաստ է նրա համար խզել կապերը ընտանիքի և ընկերների հետ։ Այդ պահին Մարտինը հասկանում է, որ նրա զգացմունքները Ռութի հանդեպ անցել են, որ նա «սիրում էր լուսապսակ և լուսավոր կերպարը, այլ ոչ թե բուրժուական աղջկան»։ Նա մերժում է Ռութի առաջարկը։ Երբ Մարտինը Ռութին ուղեկցում է տուն, համոզվում է, որ նա խաբել է իրեն՝ եկել է ընտանիքի և եղբոր՝ Նորմանի հրահանգով։ Այդ պահին Մարտինը, որը թվում է, թե կյանքում հասել է իր նպատակին (վերջապես նրան ճանաչել են հրատարակիչները), ամբողջովին կորցնում է գրականության նկատմամբ հետաքրքրասիրությունը և դեպի կյանքն ինքնին։ Հանդիպումը հին բարեկամների և նույնիսկ ընկերների հետ չեն բերում Մարտինին առանձնահատուկ ուրախություն։ Նա ընդունում է, որ հոգեպես շատ հիվանդ է։ Մեծ փողերը, որոնք նրան արդեն պետք չեն, նա սկսում է հանձնել իր ընկերներին և ծանոքներին, այդ թվում նրանց, որոնք երբեմն երես էին թեքել նրանից։ Մարտինը որոշում է Խաղաղ Օվկիանոսում ձեռք բերել փոքրիկ կղզյակ և այնտեղ թաքնվել աշխարհիկ իրարանցումից։ Շոգենավի տախտակամածին նա կարդում է Սուինբերնի բանաստեղծությունների հատորյակը։ Եվ հանկարծ նկատում է, որ հայացքը սահում է միևնույն տողերի վրայով։
Իդենը զգում է տարօրինակ զգացողություն, որը վաղուց ճնշում էր նրա կուրծքը, բայց որը մինչ այժմ չէր կարողանում հասկանալ։ Նա դուրս է գալիս իր նավախցից և ցատկում է ջրի մեջ։ Երկրորդ փորձից նրան հաջողվում է խորամանկել կյանքի նկատմամբ կամքին՝ սուզվելով մեծ խորություն նա բացում է իր թոքերը օվկիանոսային ջրի առջև․․․
Փիլիսոփայությունը վեպում
Գլխավոր հերոսի հայացքի ձևավորման վրա մեծագույն ազդեցություն են ունեցել 19-րդ դարի վերջի հանրահայտ փիլիսոփաներ Ֆրիդրիխ Նիցշեն և Հերբերտ Սփենսերը։ Մարտին Իդենի աշխարահայացքը հիմնված է Սփենսերի մատերիալիզմի և Նիցշեի ռացիոնալիզմի և էթիկայի յուրահատուկ խառնուրդի մեջ։
Ինքնակենսագրություն
Վեպը մեծապես ինքնակենսագրական է, Մարտին Իդենի և Ջեկ Լոնդոնի միջև շատ ընդհանրություններ կան։ Երկուսն էլ սերում են ցածր խավից և գրականությունում բացառիկ հաջողությունների են հասել բացառապես սեփական ջանքերի շնորհիվ։ Ինքը Լոնդոնը երիտասարդ ժամանակ բազմաթիվ զբաղմունքներ է փորձել և որպես գործի գիտակ գրում է ծովայինի, ֆաբրիկայի բանվորի և լվացքատան աշխատողի մասնագիտության մասին։ Ռութի կերպարը ոգեշնչված է Ջեկ Լոնդոնի առաջին սիրով՝ Մեյբլ Էպլգարտով ։
Սակայն Լոնդոնի և նրա գլխավոր հերոսի քաղաքական և փիլիսոփայական հայացքները տարբեր են։ Եթե Իդենին միայն վերագրվում էին սոցիալիստական և նույնիսկ «կարմիր» գաղափարներ (որը չի համապատասխանում նրա անհատականությանը), ապա Լոնդոնը հանդիսանում էր սոցիալիզմի հետևորդ։ Բրիսենդենի միջոցով նա Մարտին Իդենին զգուշացնում է բուրժուական հասարակությունում անհատապաշտի անխուսափելի վախճանի մասին․ «Ես շատ եմ ցանկանում, որ դուք դառնաք սոցիալիստ մինչ այն, երբ ես կմահանամ։ Միայն դա կարող է փրկել Ձեզ կյանքի հիասթափության ժամին, որը անպայման, կգա»։ Վերջաբանում հեղինակը ընթերցողին բերում է այն մտքին, որ ազնիվ, ստեղծարար մարդը ունակ չէ ապրելու բուրժուական հասարակությունում։
Բովանդակություն
Վեպը բաղկացած է քառասունվեց գլխից ։
Մարտին Իդեն
Նախկին ծովային, աշխատավոր դասակարգից, որը սիրահարվում է երիտասարդ բուրժուա Ռութին, ով և դաստիարակում է նրան, որպեսզի դառնա գրող՝ նպատակ ունենալով հասնելու նրա ձեռքին։
Ռութ Մորզ
Երիտասարդ բուրժուա, համալսարանի ուսանողուհի, օգնում է Մարտինին լեզվի իմացության դասերում։ Սկզբնապես նա վանում էր Մարտինին, սակայն այնուհետև հասկանում է, որ սիրահարվել է։ Նրանք որոշում են, որ չեն կարող ամուսնանալ մինչ նրա ծնողները հավանություն տան Մարտինի ֆինանսական և սոցիալական կարգավիճակին։
Լիզի Կոնոլի
Պահածոյի գործարանի բանվորուհի, որը մերժվում է Իդենի կողմից, որն էլ արդեն սիրահարվաղ է Ռութին։ Սկզբնապես, այն ժամանակ, երբ Իդենը ձգտում էր կրթության, Լիզի կոպիտ ձեռքերը զիջում էին Ռութին։ Չնայած դրան, Լիզին մնում է հավատարիմ Մարտինին։ Մարտինը զգում է կապվածություն դեպի նրան, որովհետև նա միշտ սիրել է իրեն այնպիսին ինչպիսին որ կա, այլ ոչ թե փառքի կամ փողի համար։
Ջո Դոուսոն
Իդենի ղեկավարը լվացքատանը։ Այնուհետև նա վեր է ածվում մուրացկանի։
Ռես Բրիսենդեն
Հիվանդագին գրող, որը Իդենին խրախուսում է գրել և վերադառնալ ծով՝ մինչ քաղաքային կյանքը կուզ կտա նրան։ Բրիսենդենը հանդիսանում է սոցիալիստ և Իդենին ծանոթացնում է փիլիսոփայության սիրահար մի խմբի հետ։ Նրա վերջին աշխատությունը՝ «Էֆեմերիդա»–ն, գրական սենսացիա է առաջացնում, երբ Իդենը տպագրում է նրա մահվանից հետո։
Արտաքին հղումներ
Կատեգորիա:1909 վեպեր Կատեգորիա:Ջեկ Լոնդոնի վեպեր Կատեգորիա:Անգլերեն գրքեր Կատեգորիա:Անգլերեն գրականություն
Կոնստանտին Վերմիշև
Կոնստանտին Քրիստափորի Վերմիշև, հայազգի տնտեսագետ։ Տնտեսագիտության թեկնածու (1953 թ.):
Գրիգոր և Յուրի Վերմիշևների եղբայրը, Սեդա Վերմիշևայի հայրը։
Կենսագրություն
Կոնստանտին Վերմիշևը ծնվել է 1901 թվականին Թիֆլիսում` Քրիստափոր և Վարվառա (Արղության-Դոլգոռուկայա) Վերմիշևների ընտանիքում ։ 1926 թվականին ավարտել է Թիֆլիսի պոլիտեխնիկական ինստիտուտը։ 1927-1936 թվականներին աշխատել է ՀԽՍՀ ֆինժողկոմում և Ժողովրդական տնտեսության խորհրդում, 1936-1941 թվականներին Մոսկվայում եղել է Հայաստանի ներկայացուցիչ։ Հայենական պատերազմից (1941-1945) զորացրվելուց հետո աշխատել է ՀԽՍՀ ԳԱ տնտեսագիտության ինստիտուտում, 1965-1973 թվականներին` ԽՍՀՄ Պետպլանի տնտեսության և պլանավորման գիտահետազոտական բաժնի վարիչ ։
Եղել է Հայաստանի թենիսի ֆեդերացիայի նախագահը, ԽՍՀՄ թենիսի ֆեդերացիայի անդամ ։
Աշխատանքները վերաբերում են հանրապետության արդյունաբերության, էներգետիկայի, հանքային հումքի համալիր օգտագործման, բնապահպանության հարցերին։ Հանդես է եկել Սևանի ջրերը էներգետիկ նպատակներով օգտագործելու դեմ ։
Ընտանիք
Ամուսնացել է Ելենա Վերմիշևայի (Մելիք-Կարակոզովա, 1905-1985 թվականներ) հետ։ Ունեցել են երկու երեխա։ Դուստրը` Սեդա Վերմիշևան, պոետ, տնտեսագետ և հասարակական գործիչ է։
Ծանոթագրություններ
Կատեգորիա:Հայ տնտեսագետներ Կատեգորիա:Տնտեսագիտության թեկնածուներ Կատեգորիա:Վրաստանի տեխնիկական համալսարանի շրջանավարտներ
Պյոտր Նեմով
Պյոտր Ալեքսանդրովիչ Նեմով (Пётр Алекса́ндрович Не́мов, ), ռուս ֆուտբոլիստ, կիսապաշտպան։ 2011-12 մրցաշրջանի ֆուտբոլի Ռուսաստանի գավաթի դափնեկիր՝ Կազանի «Ռուբինի» կազմում։
Իր կարիերան սկսել է Երիտասարդների ֆուտբոլային դպրոցում։ Մայրաքաղաքային ակումբների կազմում, որտեղ համարվում էր հիմնական կազմի ֆուտբոլիստ՝ մի քանի մրցաշրջան անցկացնելով, Նեմովը տեղափոխվում է «Կռիլյա Սովետով»։ 2007 թվականին դառնում է «Սատուրն» ակումբի ֆուտբոլիստը, որի կազմում, որպես թիմի առանցքային ֆուտբոլիստ անցկացնում է ավելին քան 100 հանդիպում։ 2010 թվականին այդ ակումբը կազմափոխվում է և Նեմովը տեղափոխվում է «Ռուբին»։ 2011-12 թվականների մրցաշրջանում այդ ակումբի կազմում նա դառնում է Ռուսաստանի գավաթի դափնեկիր, ինչից հետո նոր պայմանագիր կնքելով կրկին համալրում է «Կռիլյա Սովետովի» կազմը։ 2014 թվականին տեղափոխվում է «Տոմ»։
Ակումբային
Պյոտր Նեմովը ծնվել է Արյոլում, որտեղ սկսել է մարզվել Յուրի Վիկտորովիչ Սամուլիստովի գլխավորության տակ ։ 13 տարեկան հասակում Արյոլից տեղափոխվել է Մոսկվա, որպեսզի մարզվի Երիտասարդների ֆուտբոլային դպրոցում ։ Փորձաշրջան անցնելու նպատակով մեկնել է Ֆրանսիա, որտեղ նրան սպասում էր «Սենտ Էտիեն» ակումբը ։ 2000 թվականին Ռուսաստանի պատանեկան հավաքականի կազմում մասնակցել է Եվրոպայի առաջնությանը ։
Իր պրոֆեսիոնալ կարիերան սկսել է մոսկովյան «Դինամոյում»՝ Վալերի Գազաևի գլխավորության տակ։ 2000 թվականի մրցաշրջանում թիմի հիմնական կազմի հետ մասնակցում է 7 հանդիպման, ինչպես նաև «Դինամոյի» երկրորդ թիմի կազմում հանդես է գալիս Երկրորդ դիվիզիոնում, որտեղ անցկացրած 23 հանդիպումներում դառնում է 2 գոլի հեղինակ։ Առաջին գոլը բարձրագույն դիվիզիոնում Նեմովը հեղինակում է 2000-01 թվականների Ռուսաստանի գավաթի խաղարկության 1/8 եզրափակչում կայացած «Տորպեդոյի» դեմ խաղում ։ 0-1 հաշվի ժամանակ նա հանդիպման 72-րդ րոպեին հավասարեցնում է խաղին հանդիպման հաշիվը, սակայն հետխաղյա 11 մետրանոց հարվածաշարում հաջողությունը ժպտում է «Տորպեդոյի» ֆուտբոլիստներին։ Արդեն Ռուսաստանի առաջնությունում իր առաջին գոլը Պյոտրը հեղինակում է 2001 թվականի մրցաշրջանում՝ ընդդեմ «Ռոտորի» ։
Շարեյ Սենտրա
Շարեյ Սենտրա (Chareil-Cintrat), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Շանտել կանտոնի կազմի մեջ։ Հանդիսանում է Մուլեն շրջանը։
Պյոտր Նեմով
Ակումբային
2002 թվականին Նեմովը տեղափոխվում է մոսկովյան «Սպարտակ», որի կազմում անցկացնում է ընդամենը մեկ տարի ։ Նեմովով հետաքրքրված էր «Շինիկ» ակումբը, սակայն «Սպարտակը» մեկ տարի ժամկետ ունեցող վարձավճարային պայմանագրով նրան տրամադրում է «Կռիլյա Սովետովին» ։ «Կռիլյայի» կազմում իր առաջին խաղը Պյոտրը անցկացնում է 2003 թվականի մարտի 15-ին ։ Ընդհանուր հաշվարկով այդ մրցաշրջանում նա Բարձրագույն լիգայում մասնակցում է 10 հանդիպման, ինչպես նաև 7 հանդիպման երկրորդ թիմի կազմում, որտեղ դառնում է երկու գոլի հեղինակ ։
Շարեյ Սենտրա
Համայնքի INSEE կոդ՝ 03059։
Պյոտր Նեմով
Ակումբային
Ավելի ուշ «Կռիլյա Սովետովը» արդեն վերջնական գնում է ֆուտբոլիստին «Սպարտակից» և այդ ակումբի կազմում Նեմովը մասնակցում է ՈՒԵՖԱ գավաթի 2005-06 մրցաշրջանի որակավորման երկրորդ փուլում կայացած «ԲԱՏԵ»-ի դեմ երկու խաղերին՝ օգոստոսի 11-ին և 25-ին, ինչպես նաև թիմի հիմնական կազմում անցկացնում է 32 խաղ պրեմիեր-լիգայում։ Բացի դրանից Պյոտրը ակումբի երկրորդ թիմի կազմում մասնակցում է 32 խաղի և դառնում է 5 գոլի հեղինակ ։
2007 թվականի մրցաշրջանից առաջ Նեմովը տեղափոխվում է «Սատուրն», որտեղ դառնում է ակումբի ամենաառանցքային ֆուտբոլիստներից մեկը ։ Հարցազրույցների մեկի ժամանակ Պյոտրը ասում է. «„Սատուրնը“ ինձ միշտ դուր է եկել, այս թիմի դեմ խաղալը այդքան էլ հեշտ չէր։ Ինձ հոգեհարազատ է ֆուտբոլը, որը ցուցադրում էր ակումբը Վլադիմիր Վայսի գլխավորության ժամանակ։ Կարծում եմ, որ իմ ակումբը ունի այն բոլոր հիմունքները, որպեսզի պայքար մղի ամենաբարձր հորիզոնականների համար։ Այո և անձամբ ես էլ ցանկություն ունեմ Ռուսաստանի առաջնության ոսկե մեդալները հաղթելու հարցում» ։ Նոր թիմի կազմում իր առաջին հանդիպումը ֆուտբոլիստ անցկացնում է 2007 թվականի մարտի 11-ին, երբ դուրս է գալիս խաղադաշտ «Զենիթի» դեմ խաղում (իր հարյուրերորդ խաղը նույնպես Պյոտրը անցկացնում է ընդդեմ այս ակումբի) ։ Ընդհանուր հաշվարկով, Նեմովը «Սատուրնի» կազմում մասնակցել է 108 հանդիպման և դարձել է 6 գոլի հեղինակ ։
Շարեյ Սենտրա
Բնակչություն
Համայնքի բնակչությունը 2008 թվականին կազմում էր 334 մարդ։